**ΣΧΕΔΙΑΣΜΟΣ ΕΠΑΓΓΕΛΜΑΤΙΚΗΣ ΑΠΟΚΑΤΑΣΤΑΣΗΣ ΑΘΛΗΤΩΝ (ΣΕΑ)**

1. **Προϋποθέσεις Ένταξης :**

Ο αθλητής/αθλήτρια θα πρέπει συσσωρευτικά:

(α) να πληροί ένα εκ των κριτηρίων ένταξης (παραγρ.2) και

(β) να έχει τερματίσει την αγωνιστική του δραστηριότητα

1. **Κριτήρια Ένταξης :**

Τα κριτήρια ένταξης αθλητή/αθλήτριας καθορίζονται ως πιο κάτω:

* 1. 1η – 8η θέση σε Ολυμπιακούς Αγώνες

2.1.1 Ολυμπιακή κατηγορία/αγώνισμα θεωρείται η κατηγορία/αγώνισμα που είναι στους τελευταίους Ολυμπιακούς Αγώνες ως αναφέρονται στο πρόγραμμα των αμέσως προηγούμενων Ολυμπιακών Αγώνων.

* 1. 1η – 8η θέση σε Παγκόσμιους Αγώνες στην Κατηγορία Ανδρών/Γυμαικών σε αγώνισμα/κατηγορία που βρίσκεται στο επίσημο πρόγραμμα των αμέσως προηγούμενων Ολυμπιακών Αγώνων.

Νοείται ότι σε περίπτωση που αγώνισμα/κατηγορία δεν εμπίπτει σε Παγκόσμιους Αγώνες, κριτήριο ένταξης του αθλητή/αθλήτριας θα θεωρείται η Παγκόσμια κατάταξη 1η-8η θέση με τις αντίστοιχες μισθολογικές κλίμακες που ισχύουν για τους Παγκόσμιους Αγώνες (πίνακας κατωτέρω).

2.2.1 Παγκόσμιο Αγώνες τους οποίους η επιτυχία αξιολογείται ως κριτήριο ένταξης στο ΣΕΑ θεωρούνται, οι αγώνες διετίας ή τετραετίας και περιλαμβάνονται όλα τα αγωνίσματα του αθλήματος.

* 1. 1η – 5η Θέση σε Παραολυμπιακούς Αγώνες νοουμένου ότι έχει κερδίσει 50%+1 (συμπεριλαμβανομένου του αθλητή) των συμμετασχόντων αθλητών.
  2. 1η θέση Παραολυμπιακούς Αγώνες IPC (International Paralympic Committee) νοουμένου ότι έχει κερδίσει 50%+1 (συμπεριλαμβανομένου του αθλητή) των συμμετασχόντων αθλητών.
     1. Παραολυμμπιακή κατηγορία/αγώνισμα θεωρείται η κατηγορία/αγώνισμα που είναι στους τελευταίους Παραολυμπιακούς Αγώνες ως αναφέρονται στο πρόγραμμα των αμέσως προηγούμενων Παραολυμπιακών Αγώνων.

Η ένταξη αθλητή/αθλήτριας στο Σχεδιασμό Επαγγελματικής Αποκατάστασης γίνεται κατόπιν απόφασης του Διοικητικού Συμβουλίου του Κυπριακού Οργανισμού Αθλητισμού.

1. **Το Σχέδιο**

Ο Δικαιούχος αθλητής/αθλήτρια έχει τις ακόλουθες τρεις επιλογές:

***(α) εκπαίδευση/κατάρτιση,***

Ο Δικαιούχος αθλητής/αθλήτρια θα δικαιούται να αναστείλει το δικαίωμα εργοδότησης του μέχρι την αποπεράτωση των σπουδών του.

Νοείται ότι η συνολική περίοδος αναστολής είναι μέχρι πέντε (5) έτη.

**(β) να εργοδοτηθεί,**

\* Να έχει υπογράψει Σύμβαση εργοδότησης με Ομοσπονδία εγκεκριμένη από τον Κυπριακό Οργανισμός Αθλητισμού και αναγνωρισμένη από τη Διεθνή Ολυμπιακή Επιτροπή, η οποία πέραν των βασικών προνοιών της να προνοεί:

- Ο αθλητής/αθλήτρια δεν θα δικαιούται να εξασκεί άλλην εργασία χωρίς την προτέρα άδεια από την εργοδότρια Ομοσπονδία.

- Η απασχόληση θα είναι πλήρης και μέχρι συνταξιοδότησης του αθλητή/αθλήτριας.

- Ο Κυπριακός Οργανισμός Αθλητισμού σε καμιά περίπτωση δεν μπορεί να θεωρηθεί ο Εργοδότης του εργοδοτούμενου προσώπου.

\_ Προσαύξηση με βάση τις συνεχόμενες βαθμίδες θα παραχωρείται στον αθλητή/αθλήτρια βάσει της αντίστοιχης μισθολογικής κλίμακας στην οποία καθορίστηκε η αμοιβή του.

* Η εργοδότρια Ομοσπονδία δύναται να τερματίσει την εργοδότηση για λόγους που προβλέπονται σε αυτήν και στον Περί Τερματισμού Απασχολήσεως Νόμο.
* Να έχει ξεκινήσει την εργασία βάσει της πιο πάνω Συμφωνίας εργοδότησης/απασχόλησης .

**(γ) καταβολή εφάπαξ ποσού**

Με την καταβολή του ποσού εφάπαξ ο αθλητής/αθλήτρια να συμφωνεί και να αποποιείται οποιοδήποτε άλλο δικαίωμα του Σχεδίου.

Το συνολικό ποσό εφάπαξ θα ισούται με μεικτές απολαβές περιόδου επτά (7) ετών με βάση την αντίστοιχη μισθολογική κλίμακα τοποθέτησης του αθλητή/αθλήτριας.

Το ποσό αποζημίωσης θα απαλλάσσεται από την καταβολή οποιασδήποτε φορολογίας.

1. **Μισθολογική Κλίμακα**

Η μισθοδοσία που θα παραχωρείται στους αθλητές/αθλήτριες ανάλογα με την επιτυχία τους, είναι αντίστοιχη των μισθολογικών κλιμάκων του δημοσίου ως κατωτέρω αναλύεται :

|  |  |  |
| --- | --- | --- |
| **ΑΓΩΝΕΣ** | **ΘΕΣΗ** | **ΑΝΤΙΣΤΟΙΧΗ ΜΙΣΘΟΛΟΓΙΚΗ ΚΛΙΜΑΚΑ ΔΗΜΟΣΙΟΥ** |
| **ΟΛΥΜΠΙΑΚΟΙ** | 1η  2η  3η  4η  5η  6η  7η  8η | Α12  Α11  Α10  Α9  Α9  Α9  Α8  Α8 |
| **ΠΑΓΚΟΣΜΙΟΙ** | 1η  2η  3η  4η  5η  6η  7η  8η | Α11  Α10  Α9  Α8  Α7  Α7  A6  A6 |

|  |  |  |
| --- | --- | --- |
| **ΑΓΩΝΕΣ** | **ΘΕΣΗ** | **ΚΛΙΜΑΚΑ ΔΙΟΡΙΣΜΟΥ** |
| **ΠΑΡΑΟΛΥΜΠΙΑΔΑ** | 1η  2η  3η  4η  5η | Α10  Α9  Α8  Α7  Α7 |
| **IPC ΠΑΡΑΟΛΥΜΠΙΑΚΩΝ ΑΓΩΝΩΝ** | **1η** | Α9 |

Νοείται ότι η αξιολόγηση των αθλητών θα γίνεται με τον τερματισμό της αθλητικής τους δραστηριότητας και η μισθολογική τους τοποθέτηση θα είναι αντίστοιχη με τη μεγαλύτερη επιτυχία της καριέρας τους.

1. **Αναδρομικότητα**

Ο Σχεδιασμός δεν τυγχάνει αναδρομικής ισχύς.

1. **Μεταβατικές Διατάξεις**

* Δικαίωμα ένταξης έχουν οι αθλητές/αθλήτριες που κατά την έναρξη του Σχεδιασμού είναι εν ενεργεία
* Οι αθλητές/αθλήτριες για να ενταχθούν, πέραν των πιο πάνω κριτηρίων, θα πρέπει να παραμένουν εν ενεργεία για περίοδο όχι μικρότερης του ενός έτους από την έγκριση και έναρξη του Σχεδιασμού.

1. **Εξαιρέσεις**

Ο Νέος Σχεδιασμός Επαγγελματικής Αποκατάστασης εξαιρεί από την εφαρμογή τους αθλητές/αθλήτριες

(α) που είναι ήδη ενταγμένοι στο παλαιό ΣΕΑ

(β) που έχουν κατά οποιονδήποτε χρόνο τιμωρηθεί για φαρμακοδιέγερση (doping).

(γ) που δεν έχουν λευκό ποινικό μητρώο

**Σημαντική επισήμανση**

**Οι Ομοσπονδίες οφείλουν να ενημερώνουν και να λάβουν την συγκατάθεση των αθλητών για τη χρήση και τη διαβίβαση των προσωπικών δεδομένων των αθλητών τους .**